Kosto (Avellan)
Kultana ja hopeana
 Puro loistaa juostessaan;
 Heltehestä raukeana
 Ruusut noikkaa viidassaan.

 Aalto vilpas tyttöjoukon
 Sinn’ on houkutellunna;
 Poika viidakossa loukon
 Piiloisan on saanunna.

 Vaaroa ei aavistella,
 Kielet kilvan liikkuvat,
 Riehaella, riemahdella
 Tytöt kaikki koittavat.

 ”Entä jospa kuuleskella
 Leikkiämme saisi ken!” –
 ”Onpa korva viitasella,”
 Poika vastas pilkaten.

 ”Tuonpa oitis vangitkaamme!”
 Ja hän hevin vangitaan.
 ”Tuonpa oitis rankaiskaamme!”
 Ja hän kovin rangaistaan.

 Millä poikaa vangittihin?
 Sitehillä kukkasten.
 Millä poika rangaistihin?
 Suuteloilla tyttösten.